# Noctilux

El nom de Noctilux, s'utilitza en els objectius de Leica més lluminosos, o sigui amb l'obertura de diafragma més amplia.

## Història

El nom Noctilux és una combinació de Nocti, que es deriva de la paraula nocturn, i de Lux, que és llum en llatí. Per tant, la traducció ve a ser: Llum de la nit.
El primer objectiu amb aquesta designació es va presentar a Photokina el 1966 i va ser el Leica Noctilux 50mm f/1.2. Aquesta, incorpora dues lents asfèriques, les quals s'havien de rectificar i polir a mà, en ser això un procés llarg, d'aquest model només es van produir 1.757 unitats.
El 1976, el Dr. Walter Mandler va redissenyar el Noctilux original per incloure set elements òptics en 6 grups i fent que l'objectiu arribes a f/1.0. La primera versió d'aquesta òptica es va produir del 1976 fins al 1978, aquesta té una distància mínima d'enfocament d'1 metre, consta d'una rosca de 58mm i un parasol de baioneta. La segona versió, produïda entre 1978 i 1982 consta d'una rosca de 60mm, mentre que les altres especificacions van continuar igual. La tercera versió, produïda entre 1982 i 1993, va canviar el sistema del parasol, fent que aquest s'acobli amb un clip, en lloc de fer-ho amb una baioneta. La quarta versió, produïda entre 1993 i 2008, ja portava el parasol integrat.
El 2008, es va anunciar el Leica Noctilux-M 50mm f/0,95 ASPH. En aquest model a part de la lluminositat més elevada, també es va millorar el disseny, utilitzant 8 elements òptics en 5 grups. El nou disseny de Peter Karbe incorpora una codificació de 6 bits, així doncs les càmeres digitals de Leica, poden registrar les metadades de l'objectiu.
El 2017, es va presentar per primera vegada un objectiu Noctilux amb una distància focal diferent a 50mm, el Noctilux-M 75mm f/1.25 Asph., aquest dona un bokeh més pronunciat que el 50mm, té una distància mínima d'enfocament de 0,85m i 11 pales de diafragma. Incorpora un disseny òptic de 9 elements en 6 grups, amb dos lents asfèriques.
El 2021, es va presentar un nou Noctilux-M, el Leica Noctilux 50mm f/1.2 Asph. Aquest, incorpora el mateix disseny òptic, diàmetre del filtre i distància mínima d'enfocament que la versió del 1966. L'edició especial, del qual només s'han produït 100 unitats, és de color platejat.

## Models

Els objectius Leica Noctilux tenen les obertures màximes més grans. Amb diferents focals amb obertures màximes de f/0,95, f/1,0, f/1,2 o f/1,25. Aquesta gamma d'òptiques, també són les més pesades i més cares del catàleg de Leica.
Fins ara, totes les òptiques Noctilux s'han fabricat exclusivament per a la muntura Leica M.
| Nom | Distància focal | Anys | Númer f | Distància mínima | Diametre del filtre | Pes |
| Noctilux-M 50mm f/1.2 | 50mm | 1966 - 1975 | 1.2 | 1,00m | 49mm | 470 - 515 grams |
| Noctilux-M 50mm f/1.0 | 50mm | 1976 - 2008 | 1.0 | 1,00m | 60mm | 580 - 584 grams |
| Noctilux-M 50mm f/0.95 ASPH. | 50mm | 2008 - present | 0.95 | 1,00m | 60mm | 700 grams |
| Noctilux-M 75mm f/1.25 ASPH. | 75mm | 2017 - present | 1.25 | 0,85m | 67mm | 1055 grams |
| Noctilux-M 50mm f/1.2 ASPH. | 50mm | 2021 - present | 1.2 | 1,00m | 49mm | 405 grams |

## Referències

* ↑ Yilmaz, Oz. «LEICA NOCTILUX M 50MM F/0.95 ASPH LENS UNBOXING» (en anglès). Leica review, 02-06-2017.
* ↑ «Leica Noctilux: the ‘Light Giants’ have turned 50 – and are as young as ever before!» (en anglès). Leica.
* 1 2 Yilmaz, Oz. «LEICA NOCTILUX 50MM LENS HISTORY» (en anglès). Leica review, 03-10-2017.
* 1 2 «Noctilux-M 50 f/1.2 ASPH.» (en anglès). Leica.
* 1 2 «LEICA 50mm f/1» (en anglès). Kenrockwell.
* ↑ «Noctilux-M 50 f/0.95 ASPH.» (en anglès). Leica.
* ↑ «Leica Noctilux-M 50mm f/0.95 ASPH Overview» (en anglès). Dpreview.
* ↑ «Leica Noctilux 75 mm f1.25: el nuevo rey del bokeh costará más de 10.000 euros» (en castellà). Photolari, 30-11-2017.
* ↑ «Leica Noctilux-M 75mm F1.25 ASPH Overview» (en anglès). Dpreview.
* ↑ Fabara, Sergio. «Leica Noctilux-M 50mm F1.2: la alemana revive un clásico de los años sesenta ideal para el retrato y la fotografía nocturna» (en castellà). Xataka foto, 29-01-2021.
* ↑ Taylor, David. Leica M: TYP 240: The Expanded Guide (Expanded Guides) (en anglès). Ammonite Press, 05-06-2014, p. 192. ISBN 978-1781450390.
* ↑ «Noctilux-M 50 f/0.95 ASPH.» (en castellà). Leica.
* ↑ «Leica Noctilux-M 75 f/1.25 ASPH.» (en anglès). Leica.